บิ๊กแอส

**บิ๊กแอส** () เป็นวงดนตรีร็อค สัญชาติไทย สังกัดค่ายจีนี่ เรคคอร์ด  มีเพลงที่ได้รับความนิยมได้แก่ "ทางผ่าน" "ก่อนตาย" "เกิดมาแค่รักกัน" "เล่นของสูง" "คนไม่เอาถ่าน" "พรหมลิขิต" "ฝุ่น" "ลมเปลี่ยนทิศ" "ไม่เดียงสา" เป็นต้น

## ประวัติ
### (ยุคเอกรัตน์ วงศ์ฉลาด พ.ศ. 2540 - 2555)
### (ก่อตั้งวง และสังกัดมิวสิค บั๊กส์ พ.ศ. 2540 - 2547)
บิ๊กแอสเริ่มจากการที่อภิชาติ พรมรักษา (หมู) และพูนศักดิ์ จตุระบุล (อ๊อฟ) เป็นเพื่อนร่วมชั้นเรียนสมัยอยู่มัธยมที่โรงเรียนสตรีวิทยา 2 และได้ร่วมกันตั้งวงขึ้นมาแต่ไม่ได้จริงจังนัก จนกระทั่งจบชั้นมัธยมศึกษาก็ได้แยกย้ายกันไป จากนั้นอ๊อฟไปศึกษาต่อที่โรงเรียนช่างก่อสร้างดุสิต จึงชักชวนเอกรัตน์ วงศ์ฉลาด (เอก ชื่อในวงการเพลง *แด๊กซ์*) ซึ่งเรียนอยู่ที่เดียวกันมาร่วมวงด้วย ขณะนั้นหมูที่เรียนอยู่ที่วิทยาลัยช่างศิลป์ ก็ชักชวนเอกรัตน์ รัตนปิณฑะ (ต้น) เพื่อนร่วมวิทยาลัยมาด้วยอีกคน แต่ทั้งสี่คนยังขาดมือกลอง หมูจึงชวนขจรเดช พรมรักษา (แหลม ชื่อในวงการชื่อ *กบ*) น้องชายมาเสริม และกลายมาเป็นบิ๊กแอส มาจากคำว่า *Big Ass Bad Face* ที่มีที่มาจากรูปร่างของแด๊กซ์

ในปี พ.ศ. 2540, บิ๊กแอสได้ออกอัลบั้มชุดแรก *Not Bad* ในปี พ.ศ. 2540 โดยมีเพลงดังอย่าง "ทางผ่าน" ต่อมาในปี พ.ศ. 2543 ได้ออกอัลบั้มชุดที่ 2 *XL* มีเพลงดังอย่าง "ก่อนตาย" "ศักดิ์เอ๋ย" "รักเขาให้เท่าฉัน" และ "เธอเก็บฉันไว้ทำไม" ในปีถัดมา มีการเปลี่ยนมือเบสเป็น พงศ์พันธ์ พลสิทธิ์ (โอ๊ค) ต่อมาในปี พ.ศ. 2546 ได้ออกอัลบั้มชุดที่ 3 *My World* มีเพลงดังอย่าง "ไม่ค่อยเต็ม" "เหตุผลง่าย ๆ" และ "ทิ้งไว้ในใจ"

#### (ย้ายไปสังกัดจีนี่ เรคคอร์ด พ.ศ. 2547 - ปัจจุบัน)
ปี พ.ศ. 2547 บิ้กแอสได้ย้ายมาอยู่ค่ายจีนี่ เรคคอร์ด ในเครือจีเอ็มเอ็ม แกรมมี่ และออกอัลบั้มชุดที่ 4 *Seven* มีเพลงดังอย่าง "ยักษ์ใหญ่ไล่ยักษ์เล็ก" "ดีแต่ปาก" "เกิดมาแค่รักกัน" "น้ำตา" "คนไม่เอาถ่าน" แต่เพลงที่ทำให้วงบิ้กแอสโด่งดังอย่างมากในอัลบั้มชุดนี้คือเพลง "เล่นของสูง" ซึ่งต่อมาได้กลายเป็นเพลงสัญลักษณ์ประจำวงไปโดยปริยาย และเป็นเพลงที่รู้จักกันอย่างแพร่หลายในกลุ่มวัยรุ่น ต่อมาในปลายปี พ.ศ. 2548 บิ๊กแอสมีผลงานเพลงพิเศษ ในอัลบั้ม "วันฟ้าใหม่" โปรเจกต์พิเศษต้อนรับปีใหม่ โดยร่วมร้องเพลงกับวงบอดี้สแลม ในเพลง "เรา"

ปี พ.ศ. 2549 ได้ออกอัลบั้มชุดที่ 5 *Begin* มีเพลงดังอย่าง "ข้าน้อยสมควรตาย" "ปลุกใจเสือป่า" "คนหลงทาง" และ "พรหมลิขิต" สองปีถัดมา ได้ออกอัลบั้มชุดที่ 6 *Love* มีเพลงดังอย่าง "รัก" "ฝุ่น" "หัวใจ" "ชีวิตฉันไม่ได้เป็นของเธอ" "ส่งท้ายคนเก่า ต้อนรับคนใหม่" และ "อย่างน้อย"

ปี พ.ศ. 2554 ได้เผยแพร่เพลง "ทุ้มอยู่ในใจ" ซึ่งเป็นเพลงประกอบภาพยนตร์ ซักซี้ด ห่วยขั้นเทพ ขับร้องโดยอ๊อฟ โดยต่อมาภาพยนตร์เรื่องนี้ประสบความสำเร็จอย่างสูง ซึ่งทำให้เพลงนี้ได้รับความนิยมอย่างสูงด้วยเช่นกัน อย่างไรก็ตาม ในปีเดียวกัน มีข่าวว่าเอกรัตน์ อดีตนักร้องนำ ให้สัมภาษณ์ว่าถูกสมาชิกในวงบีบออกจากวง และทางวงได้เดชา โคนาโล (เจ๋ง) มาทำหน้าที่ร้องนำแทน

### (ยุคเดชา โคนาโล พ.ศ. 2555 - ปัจจุบัน)
ปี พ.ศ. 2556 ได้ออกแผ่นเสียงอัลบัมสั้นชุด *แดนเนรมิต* โดยมีเพลง "แดนเนรมิต" "เท่าที่มี" "ลมเปลี่ยนทิศ" "ดนตรี...เพื่อชีวิต" และ "ทนไม่ไหว" อัลบั้มนี้เป็นอัลบั้มชุดแรกภายใต้เสียงร้องของเจ๋ง แต่อัลบั้มชุดนี้ก็ประสบความสำเร็จอย่างมากโดยที่มีเพียงแค่ 5 เพลงเท่านั้น

ปี พ.ศ. 2557 ได้เผยแพร่เพลง "อาบน้ำร้อน" ซึ่งเป็นเพลงประกอบประกอบซีรีส์ ฮอร์โมนส์ วัยว้าวุ้น ซีซั่น 2 โดยต่อมาซีรีส์เรื่องนี้เป็นที่นิยมอย่างสูงในหมู่วัยรุ่น และเพลงนี้ก็ได้รับความนิยมอย่างมากในหมู่วัยรุ่นเช่นกัน

ปี พ.ศ. 2558 พวกเขาได้เริ่มออกอัลบั้มชุดที่ 7 *The Lion* โดยปล่อยซิงเกิลโปรโมทมาก่อน 3 เพลง คือ "เพลงรักของคนแพ้" "รักเหอะ" และ "ไม่เดียงสา" ตามลำดับ ก่อนจะปล่อยอัลบั้มเต็มในปี พ.ศ. 2560 โดยมีทั้งหมด 11 เพลง

ปี พ.ศ. 2565 พวกเขาได้ปล่อยอัลบั้มที่ 8 *ลายนิ้วมือ* มีทั้งหมด 10 เพลง

## สมาชิกของวง
;สมาชิกปัจจุบัน
* เดชา โคนาโล (เจ๋ง) – ร้องนำ เกิด 2 ธันวาคม พ.ศ. 2526 (พ.ศ. 2555–ปัจจุบัน) เกิดที่ อำเภอเมืองระยอง จังหวัดระยอง
* พูนศักดิ์ จตุระบุล (อ๊อฟ) – กีตาร์, (รึ่ทึ่ม) ร้องประสาน เกิด 20 ธันวาคม พ.ศ. 2517 (พ.ศ. 2540–ปัจจุบัน) อำเภอพระนครศรีอยุธยา จังหวัดพระนครศรีอยุธยา
* อภิชาติ พรมรักษา (หมู) – กีตาร์, (โซโล่) ร้องประสาน เกิด 2 เมษายน พ.ศ. 2517 (พ.ศ. 2540–ปัจจุบัน) อำเภอหนองหาน จังหวัดอุดรธานี
* พงศ์พันธ์ พลสิทธิ์ (โอ๊ค) – กีตาร์เบส เกิด 3 มิถุนายน พ.ศ. 2517 (พ.ศ. 2544–ปัจจุบัน) เกิด เขตสะพานสูง จังหวัดกรุงเทพมหานคร
* ขจรเดช พรมรักษา (แหลม, กบ) – กลอง เกิด 9 พฤศจิกายน พ.ศ. 2518 (พ.ศ. 2540–ปัจจุบัน) เกิดที่ อำเภอหนองหาน จังหวัดอุดรธานี

;อดีตสมาชิก
* เอกรัตน์ วงศ์ฉลาด (เอก, แด๊กซ์) – ร้องนำ เกิด 19 ตุลาคม พ.ศ. 2518 (พ.ศ. 2540–2555) อำเภอห้วยยอด จังหวัดตรัง
* เอกรัตน์ รัตนปิณฑะ (ต้น) – กีตาร์เบส เกิด 23 มกราคม พ.ศ. 2508 (พ.ศ. 2540–2544) อำเภอเมืองเชียงใหม่ จังหวัดเชียงใหม่

## ผลงาน

### สตูดิโออัลบั้ม
บิ๊กแอสมีอัลบั้มชุดเต็มจนถึงปัจจุบันทั้งหมด 8 ชุด รวมถึงได้รับการเสนอเข้าชิงรางวัลและได้รับรางวัลเองมากมาย

### อีพี

### เพลงอื่น ๆ

### ผลงานโฆษณา
*M-150 ชุด Energy Drink Thai Commercial (ทางตัน)
*M-150 ชุด Energy Drink Thai Commercial 2 (ภูผา)

### คอนเสิร์ต
* รายการ 7 สีคอนเสิร์ต (พ.ศ. 2545 - 2547)
* คอนเสิร์ต บักเอ้ก Live (11 ธันวาคม พ.ศ. 2547)
* คอนเสิร์ต Big Ass Live in E.TECH อี.เทค แฟร์ (23 มกราคม พ.ศ. 2550)
* คอนเสิร์ต เปิดพรหมลิขิต (17 มีนาคม พ.ศ. 2550)
* คอนเสิร์ต Big Ass Live in E.TECH วันพ่อ (5 ธันวาคม พ.ศ. 2558)
* คอนเสิร์ต ทีเด็ดฯ 2 Big Ass Mild Concert #พ่อก็คือพ่อ (20 เมษายน พ.ศ. 2559)
* คอนเสิร์ต  Gasoline Srinakarin PRESENT BIG ASS (5 สิงหาคม พ.ศ. 2567)
* *คอนเสิร์ตใหญ่ที่[[อิมแพ็ค อารีน่า เมืองทองธานี]]* (พฤศจิกายน พ.ศ. 2569)

## รางวัลและการเข้าชิง

## ดูเพิ่ม
* บอดี้สแลม

## อ้างอิง

## แหล่งข้อมูลอื่น
* 
* 

หมวดหมู่:บิ๊กแอส
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดจีนี่เรคอร์ดส
หมวดหมู่:กลุ่มดนตรีที่ก่อตั้งในปี พ.ศ. 2540
หมวดหมู่:ก่อตั้งในประเทศไทยในปี พ.ศ. 2540